b'\n_START_ARTICLE_\nBuckinghamska pala\xc4\x8da\n_START_PARAGRAPH_\nBuckinghamska pala\xc4\x8da (angle\xc5\xa1ko Buckingham Palace) je uradno domovanje britanske kraljeve dru\xc5\xbeine v Londonu od leta 1837. To je tudi uradna kralji\xc4\x8dina rezidenca. Pala\xc4\x8do uporabljajo tudi za razli\xc4\x8dne sprejeme in zabave, nekateri deli pala\xc4\x8de so celo leto namenjeni tudi zunanjim obiskovalcem. Med poletnim \xc4\x8dasom je na ogled stalna zbirka dragocenosti iz zapu\xc5\xa1\xc4\x8dine kraljice matere, kot so Rembrandtove in Rubensove slike, kiparska dela Canove in Chantreya, najfinej\xc5\xa1i porcelan in kosi francoskega ter angle\xc5\xa1kega pohi\xc5\xa1tva._NEWLINE_Buckinghamsko pala\xc4\x8do je leta 1761 kupil Jurij III. za svojo \xc5\xbeeno in od takrat je ta pala\xc4\x8da znana kot \xc2\xbbkralji\xc4\x8dina pala\xc4\x8da\xc2\xab. Ta pala\xc4\x8da ima zato zelo bogato zgodovino in je bila \xc5\xbee ve\xc4\x8dkrat obnovljena, saj je prestala obe svetovni vojni. Dodali so ji \xc5\xa1e skoraj dvakrat toliko prizidka, kot je bila njena prvotna velikost._NEWLINE_Buckinghamska pala\xc4\x8da ima vsega skupaj 775 sob, od tega 19 sob za uradne sprejeme, ki si jih je mo\xc5\xbeno ogledati vsako leto med uradnim odprtjem pala\xc4\x8de meseca avgusta in septembra. V kraljevi rezidenci je trenutno zaposlenih okrog 300 ljudi.'